આ ઉપરાંત બાળકને વાંચન અભિમુખ કરવું જોઈએ. તેને સારું વાંચન ઉપલબ્ધ થાય તેવાં સામયિકો અને પુસ્તકો બાળકને આપવા જોઈએ અને વાંચવા માટે પ્રેરિત કરવા જોઈએ. વર્તમાન પરિસ્થિતિ જોતા તો વેકેશન પડે એટલે દરેક બાળક ટી.વી. ની સામે ગોઠવાય જાય છે. જોવા લાયક કે ન ગમે તેવા કાર્યક્રમો પણ સતત જોયા કરતા હોય છે. અલબત્ત ટી. વી. મા પણ ઘણા સારા કાર્યક્રમો આવતા હોય છે. બાળકને શું જોવું અને શું ન જોવું તેનું માર્ગદર્શન આપવું જોઈએ .